CELEX: 62009CN0156
Language: mt
Date: 2009-05-06 00:00:00
Title: Kawża C-156/09: Talba għal deċiżjoni preliminari mressqa mill-Bundesfinanzhofs (il-Ġermanja) tas- 6 ta’ Mejju 2009 — Finanzamt Leverkusen vs Verigen Transplantation Service International AG

1.8.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 180/25
            
         Talba għal deċiżjoni preliminari mressqa mill-Bundesfinanzhofs (il-Ġermanja) tas-6 ta’ Mejju 2009 — Finanzamt Leverkusen vs Verigen Transplantation Service International AG
   (Kawża C-156/09)
   2009/C 180/43
   Lingwa tal-kawża: Il-Ġermaniż
   
      Qorti tar-rinviju
   
   Bundesfinanzhofs
   
      Partijiet fil-kawża prinċipali
   
   
      Rikorrenti: Finanzamt Leverkusen
   
      Konvenuta: Verigen Transplantation Service International AG
   
      Domandi preliminari
   
   
               1)
            
            
               L-ewwel paragrafu tal-Artikolu 28bF tas-Sitt Direttiva tal-Kunsill, 77/388/KEE, tas-17 ta’ Mejju 1977 (1), fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima għandu jiġi interpretat fis-sens li:
               
                           a)
                        
                        
                           materjal kartilaġinuż meħud minn bniedem (bijopsija) li jingħata lil impriża għall-kultura ċellulari u li wara jingħata lura taħt il-forma ta’ impjant lil pazjent inkwistjoni jikkostitwixxi “proprjetà mobbli tanġibbli” fis-sens ta’ din id-dispożizzjoni,
                        
                     
                           b)
                        
                        
                           l-estrazzjoni ta’ ċelloli tal-qarquċa tal-ġogi mill-imsemmi materjal kartilaġinuż u l-kultura ċellulari sussegwenti jikkostitwixxu “xogħol” fuq il-proprjetà mobbli tanġibbli fis-sens ta’ din id-dispożizzjoni,
                        
                     
                           c)
                        
                        
                           is-servizz ikun diġà ġie pprovdut lill-benefiċjarju taħt in-“numru tal-indentifikazzjoni tat-taxxa fuq il-valur miżjud” meta dan in-numru jidher fuq il-kont tal-fornitur tas-servizz, mingħajr ma jkun ġie konkluż ftehim espress bil-miktub dwar l-użu tiegħu?
                        
                     
         
               2)
            
            
               Fil-każ ta’ risposta negattiva għal xi waħda mid-domandi preċedenti: l-Artikolu 13A(1)(ċ) tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ, għandu jiġi interpretat fis-sens li l-estrazzjoni ta’ ċelloli tal-qarquċa tal-ġogi mill-materjal kartilaġinuż meħud minn bniedem u l-kultura ċellulari sussegwenti jikkostitwixxu “kura medika” meta ċ-ċelloli li jirriżultaw mill-kultura ċellulari jerġgħu jiġu impjantati fid-donatur?
            
         
      (1)  ĠU L 45, p. 1.